Vážení občania vypočujte si oznam k spojeným voľbám 2026.


Dňa 24. októbra 2026 sa uskutočnia na území Slovenskej republiky spojené voľby do orgánov samosprávnych krajov a do orgánov samosprávy miest a obcí. Všetky informácie o voľbách sú zverejnené na webovej stránke MV SR, na webovej stránke obce Višňové a na úradnej tabuli pred obecným úradom. 

V obci Višňové je vytvorený 1 volebný obvod, v ktorom sa bude voliť starosta a 5 poslancov do obecného zastupiteľstva. 

Kandidáti pre voľby poslancov do obecného zastupiteľstva a pre voľby starostu obce, podávajú kandidátne listiny prostredníctvom splnomocnenca politickej strany alebo koalície, nezávislí kandidáti pre voľby poslancov do obecného zastupiteľstva a pre voľby starostu obce, podávajú kandidátne listiny osobne alebo v zastúpení splnomocnenca najneskôr do 25. augusta 2026 zapisovateľke miestnej volebnej komisie.

Súčasťou kandidátnej listiny NEKA je listina podpísaná voličmi, ktorí podporujú jeho kandidatúru a majú trvalý pobyt v obci, v ktorej kandiduje. 

Minimálny počet podpisov je v obci Višňové 40 voličov podporujúcich kandidatúru NEKA.

[bookmark: _GoBack]Tlačivá kandidátnych listín, vyhlásenia a podpisové listiny si môžu kandidáti na starostu obce a do obecného zastupiteľstva vytlačiť z webovej stránky obce Višňové: www.obecvisnove.sk,  zo stránky MV SR  alebo prevziať osobne na obecnom úrade v úradných hodinách obce, kde budú záujemcom o kandidatúru na starostu obce a do obecného zastupiteľstva, poskytnuté všetky potrebné informácie k podávaniu kandidátnych listín.

